1894 — 95] Dat G-artenrecht in den Jakobsfjorden vnndt Bellgarden. 29 



Dat alle broeke scholen vth gegeuen werden. 58. 



Ferner is beleuett clorch samptkumpst der gemeynen nabers 

 dat alle broeke scholen vth gegeuen Werden nha lude dysses bokes 

 sunder gnade Orsake haluen dat syek vele vnlust hefft tho gedragen 

 der gnaden haluen de yn dyssen boeken bewisent synt. 



Vmme spelen tho vor loeuen. 59. 



Ferner is beleuett dorch vorgadering der gemeynen naber dat 

 nhu henfurder khenn fagett edder by sytter schall rnacht noch ge- 

 waldt tho vor louende jenigen hebben laten tho spelen van den 

 gesellen alse des vorhen woll is gebrucklich gewest by broeke alse 

 de nabers dar vor henn hebben vp erdacht is anffencklich gewest 

 vnse fagett Johan melle Jost mydendorp by sytter do didt vpett 

 neye is geordenerett. 



Einen jn sine Ere tho reden. 60. 



Ferner is beleuett dorch vorgaderinge gemeyner nabers tho 

 vorliken eyne twistyge sake also dat hinrick rust hedde willer 

 willers ynn syne ere geredett ynn druncken mode dat vor Henrick 

 rust is aff gesecht thor broeke 3 wage mels vnnd hefft bekendt 

 vor den nabers vnnd gesellen dat he idt vth drunckenheidt gesecht 

 hefft vnnd ånders van em nycht wett alse eynen guden gesellenn 

 tho steyclt. 



Bi f reien ber siek tho vor vnwilligen. 61. 



Ferner is vor likett durch samptkumpst gemeyner nabers Etliche 

 twistige sake haluen so dat hans Wullensteger vnnd ffrerick herre 

 sych hedden vor vnwilligett by freien ber dar uor se scholen geuen 

 tho samende 1 t. bers daruor is borgen andres bruning vnnd 

 hans wrede. 



Ano 85 x ) Adij (?) 23 decemb: hebben sich de Naber, geste, vnde 

 gesellen, vmme varganden punt voreiniget (denn ein neye uorstant, 

 darunder gewest) also dat, eyn yder, so by Vreien bers Vngenochte, 

 offte slant anrechten, schall geuen, vor sick, vann denn parten, 

 eine halue t. ber: 



*) Med en senere Haand. 



